**ПРОЕКТ НА ДОГОВОР**

**ЗА СТРОИТЕЛНО - РЕМОНТНИ РАБОТИ**

Днес, \_\_\_.\_\_\_.20\_\_\_ г. в гр. Велико Търново се сключи настоящия договор между НВУ „Васил Левски**“**, Булстат ……………, гр. Велико Търново, бул.“България” № 76, представлявано от …………………. и началника на отделение „Финанси“ ……………………………, наричани за краткост в договора **ВЪЗЛОЖИТЕЛ** от една страна,

и

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, гр. \_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, регистрирано от \_\_\_\_\_\_\_\_\_\_\_\_\_\_\_\_\_\_ по фирмено дело № \_\_\_\_\_\_\_\_\_\_\_\_\_\_ г., ЕИК \_\_\_\_\_\_\_\_\_\_\_\_, представлявано от Управителя му \_\_\_\_\_\_\_\_\_\_\_\_\_\_\_\_\_\_\_\_, ЕГН \_\_\_\_\_\_\_\_\_\_\_\_\_\_, наричан за краткост **ИЗПЪЛНИТЕЛ,** от друга страна

на основание чл. 112, ал. 1 от ЗОП и Протокол за получаването, разглеждането и оценка на офертите и за класиране на участниците с рег. № \_\_-\_\_-\_\_\_\_/\_\_.\_\_.201…. г., се сключи настоящия договор, наричан по-долу за краткост „ДОГОВОР”, заедно с всички приложения, неразделна част от него.

1. **ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯ приема да извърши възмездно строително-ремонтните работи на обект **„РЕМОНТ НА 3 БР. СГРАДИ В НВУ „В. ЛЕВСКИ“ ПО ОБОСОБЕНА ПОЗИЦИЯ № ………………………………**,в съответствие с видовете работи, включени в Ценово приложение (*Приложение 1*), и Техническо предложение (*Приложение 2*), неразделна част от договора.

1. **ЦЕНИ**

**Чл. 2. (1)** Общата стойността на възложените строително-ремонтни работи е **\_\_\_\_\_\_\_\_\_\_\_\_\_** лв. /\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/, без включен ДДС

Възнаграждението е формирано съгласно Ценовото предложение –/*Приложение № 1*/, неразделна част от договора.

**(2)** Аванс с размер на 30% от стойността на договора, а именно ………. (словом) лв. без ДДС.

**(3).** В общата стойност по ал. 1. се включват всички необходими разходи на ИЗПЪЛНИТЕЛЯза изпитване на качеството, свързано с изпълнение на договора, както и разходи за консумативи (офис-материали, електроенергия, вода, монтаж на временни измервателни уреди, телефони, битово осигуряване на работниците и др.) и всички останали присъщи разходи за извършване с необходимото качество на строително-ремонтните работи и предаването на обекта с приемателно-предавателен протокол.

**(4).** Окончателната стойност не може да надвишава общата стойност по ал. 1.

**III. НАЧИНИ НА ПЛАЩАНЕ**

**Чл. 3. (1)** **ВЪЗЛОЖИТЕЛЯТ** заплаща **еднократно** на **ИЗПЪЛНИТЕЛЯ** извършените строително-ремонтни работи в срок до **30** (тридесет) дни **след представена от него:** фактура, издадена на името на **ВЪЗЛОЖИТЕЛЯ,** актове и протоколи по Наредба № 3 за съставяне на актове и протоколи по време на строителството, сертификати, декларации за съответствие, описи.

Заплащането се извършва по банков път по сметката на **ИЗПЪЛНИТЕЛЯ**.

**(2).** При възлагане на надвишени количества или непредвидени видове работи, в рамките на общата стойност на възложените строително-ремонтни работи, съгласно Чл. 2. (1), същите се изпълняват само след вписване в заповедната книга на строежа, съгласувано с **ВЪЗЛОЖИТЕЛЯ** и се заплащат както следва:

т.1. В случаите по ал. 2, когато количествата на действително изпълнените видове работи надвишават предвидените в Приложение № 1 и 2, **ВЪЗЛОЖИТЕЛЯТ** ги заплаща на **ИЗПЪЛНИТЕЛЯ** по посочените единични цени в *Приложение №1* .

т.2. В случаите по ал. 2, при възлагане на непредвидени видове работи, извън предвидените в Приложение № 1, **ВЪЗЛОЖИТЕЛЯТ** ги заплаща на **ИЗПЪЛНИТЕЛЯ** по единични цени, формирани при следните показатели на ценообразуване:

т.2.1. Разход за труд - по Уедрени сметни норми /УСН/и трудови норми в строителството /ТНС/, със средна часова ставка **\_\_\_\_\_\_\_ лв./ч.ч.;**

т.2.2. Разход на материали – по УСН и доказани с фактури цени на материалите;

т.2.3. Допълнителни разходи върху цената на труда **\_\_\_** **%** ;

т.2.4. Допълнителни разходи върху механизацията **\_\_\_\_ %;**

т.2.5. Доставно-складови и транспортни разходи **\_\_\_\_ %** върху стойността на материалите;

т.2.6. Печалба \_\_\_\_ **%** върху стойността на изпълнените строително-монтажните работи;

т.2.7. ДДС - 20 % съгласно Закона за данък върху добавената стойност.

**(3).** Строително-ремонтните работи, изпълнявани в отклонение от нормативно установените правила за изпълнение и приемане на СМР /съгласно ПИПСМР/ не се изплащат от Възложителя**.**

**(4).** Окончателната стойност ще се определи на база подписани протоколи за действително извършените и приети строително-монтажни работи, но не може да надвиши стойността по **чл. 2, ал. 1.**

**(5).** Окончателното разплащане на извършените строително-ремонтни работи се извършва в срок до 30 /тридесет/ дни след приключване на същите, представяне на необходимите отчетни документи съгласно чл. 3, ал. 1 и подписване на Приемателно-предавателен протокол

**IV. СРОК ЗА ИЗПЪЛНЕНИЕ**

**Чл. 4.**Срокът за изпълнение на договорените видове работи е \_\_\_\_ **/….**словом**……/** календарни дни, считано от датата на подписване на Протокол образец 2 по *Наредба № 3 за съставяне на актове и протоколи по време на строителството.* За крайна дата на изпълнение на поръчката се счита датата на завеждане в регистратурата за некласифицирана информация на НВУ „Васил Левски” на покана от страна на Изпълнителя до Възложителя за установяване на годността за приемане на строежа с констативен Акт обр. 15

**Чл. 5. (1)**Изпълнението на строителството може да се спира и се установява с Протокол обр. 10 от Наредба № 3 за съставяне на актове и протоколи по време на строителството при следните условия:

т.1. По писмено искане от **ВЪЗЛОЖИТЕЛЯ** с предизвестие от 5(пет) дневен срок.

т.2. Изключително неблагоприятни климатични условия, установени с метеорологична справка;

т.3. Наличие на непреодолима сила;

т.4. Невъзможност от страна на **ВЪЗЛОЖИТЕЛЯ** да осигури достъп до строителната площадка за извършване на строително- ремонтни работи, установена с двустранно подписан протокол.

т.5. Невъзможност от страна на **ВЪЗЛОЖИТЕЛЯ** да осигури необходимите средства за завършване на строежа.

(2). При спиране на строително-ремонтни работи на основание на договора, крайният срок за изпълнение на поръчката се увеличава със срока на спирането, установено с протоколи обр. 10 и обр. 11 от Наредба № 3/31.07. 2003 г. за съставяне на актове и протоколи по време на строителството.

**V. НЕПРЕДВИДЕНИ ОБСТОЯТЕЛСТВА**

**Чл. 6.** (1) Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила (стихийни бедствия, военни действия, блокади, ембарго, земетресения и други обстоятелства с форсмажорен характер). Настъпването на такива обстоятелства се доказва с надлежно оформен документ от компетентен държавен орган и със съставяне на двустранен протокол, подписан от упълномощени представители на страните от договора.

(2).В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

(3)Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 5 /пет/ дни от настъпването на непреодолимата сила. При неуведомяване се дължи обезщетение за настъпилите от това вреди.

(4)Докато трае непреодолимата сила, изпълнението на задълженията на свързаните с тях насрещни задължения се спира.

**VI.** **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** **ВЪЗЛОЖИТЕЛЯТ** илинеговпредставителимат право във всеки момент от изпълнението на настоящия договор да осъществява контрол върху качеството и количеството на изпълняваните строително- ремонтни работи.

**Чл. 8.** Възложителят се задължава да определи лицата, които ще упражняват строителен контрол при изпълнение на строително-ремонтните работи и ще следят за качеството на изпълнението им. Те ще извършват контрол на количествата и единичните цени на строително- ремонтните работи, ще проверяват и подписват актове и количествено - стойностните сметки.

**Чл. 9.** **ВЪЗЛОЖИТЕЛЯТ** се задължава да заверява документите за извършените и доказани строително-ремонтни работи, като в30 (тридесет) дневен срок след представяне на документите по чл.3, ал.1 ще преведе дължимата сума по банковата сметка на ИЗПЪЛНИТЕЛЯ**.**

**Чл. 10.** **ВЪЗЛОЖИТЕЛЯТ** се задължава да осигури достъп до обекта, съгласно действащите ведомствени нормативни документи и представен списък на лицата и механизацията на ИЗПЪЛНИТЕЛЯ, необходими за изпълнение на поръчката.

**Чл. 11. ВЪЗЛОЖИТЕЛЯТ** има право да изисква некачествено изпълнени работи да бъдат отстранени или поправени съгласно изискванията на действащите наредби, правилници и други нормативни документи, регламентиращи приемането на изпълнените строително- ремонтните работи, като всички разходи в тези случаи са за сметка на ИЗПЪЛНИТЕЛЯ**.**

**Чл. 12.** При виновно неизпълнение на договорираните срокове в раздел **IV,** **ВЪЗЛОЖИТЕЛЯТ** има право да наложи неустойка по чл. 29 от договора

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 13.** **ИЗПЪЛНИТЕЛЯТ** се задължава да извърши възложените му от **ВЪЗЛОЖИТЕЛЯ** строително-ремонтни работи по *Приложение №1 и 2* при спазване на нормативно установените правила за изпълнение и приемане на строително-ремонтни работи.

**Чл. 14.** **ИЗПЪЛНИТЕЛЯТ** се задължава след получаване на писмена покана от **ВЪЗЛОЖИТЕЛЯ** в 5 /пет/ дневен срок да подпише Протокол обр. 2 за откриване на строителната площадка по *Наредба №3/31.07.2003 г. за съставяне на актове и протоколи по време на строителството.*

**Чл.15.** **ИЗПЪЛНИТЕЛЯТ** се задължава материалите и строителните продукти, които ще влага в изпълнение на строително-ремонтните работи, да бъдат придружени от сертификати за качество и декларации за съответствие преведени на български език.

**Чл. 16.** ИЗПЪЛНИТЕЛЯТ се задължава да упражнява функциите на координатор по безопасност и здраве, съгласно *Наредба №2/22.03.2004 г. за минималните изисквания за здравословни и безопасни условия на труд* при извършване на строително-ремонтните работи.

**Чл. 17.** **ИЗПЪЛНИТЕЛЯТ** се задължава да представя всички документи по чл.3, ал.1 при отчитане и заплащане на изпълнените строително-ремонтните работи.

**Чл. 18.** **ИЗПЪЛНИТЕЛЯТ** се задължава да изпълнява писмените нарежданията отразени в заповедната книга на обекта на определените от ВЪЗЛОЖИТЕЛЯ длъжностни лица по раздел VI, чл. 8.

**Чл. 19**. **ИЗПЪЛНИТЕЛЯТ** се задължава да отстрани за своя сметка в **……** /……/ дневен срок, след писмена покана от ВЪЗЛОЖИТЕЛЯ, всички появили се дефекти и недостатъци на изпълнените от него строително-ремонтни работи в гаранционен срок.

**Чл. 20**. **ИЗПЪЛНИТЕЛЯТ** се задължава да осигури квалифицирано техническо ръководство за изпълнение на строително-ремонтните работи през целия период на изпълнението на обекта.

**Чл. 21**. **ИЗПЪЛНИТЕЛЯТ** се задължава да вземе всички необходими мерки за опазване на пътищата, подходите и друга инфраструктура, ползвани от него по време на строителството, както и за безопасността на съществуващия трафик, за което носи пълна отговорност. В случай на констатирана и писмено доказана повреда на съществуващите пътища, подходи или друга инфраструктура /ел. инсталации, водопровод, отоплителни инсталации, асансьори и др./ при изпълняваните от него строително- ремонтни работи, ИЗПЪЛНИТЕЛЯТ се задължава да ги възстанови за своя сметка.

**Чл. 22.** **ИЗПЪЛНИТЕЛЯТ** се задължава да участва със свои представители в комисии, съгласно *Наредба 3 от 31 юли 2003 г. за съставяне на актове и протоколи по време на строителството*, назначени от ВЪЗЛОЖИТЕЛЯ.

**Чл. 23.** **ИЗПЪЛНИТЕЛЯТ** се задължава за целия период на изпълнение на договора да има валидна застраховка за професионална отговорност на строителя.

**Чл. 24. ИЗПЪЛНИТЕЛЯТ** сезадължава за своя сметка да извършва проби и измервания и лабораторни изследвания /при необходимост/, доказващи качествата на вложените материали и системи.

**Чл. 25. ИЗПЪЛНИТЕЛЯТ** сезадължава за своя сметка да осигури лични предпазни средства за представителите на **ВЪЗЛОЖИТЕЛЯ** на обекта.

**Чл. 26. ИЗПЪЛНИТЕЛЯТ** представя гаранциязаизпълнение в размер на 5% от стойността на договора без ДДС, а именно \_\_\_\_\_\_\_\_\_ /…………………/ лв. и срок на валидност 30 /тридесет/ дни след приемане на изпълненото на обекта, удостоверено с Приемателно-предавателен протокол, подписан от Възложител и Изпълнител. Гаранцията за изпълнение на договора (депозит, банкова гаранция или застраховка) се освобождава на два пъти, 4% в срок до 30 (тридесет) календарни дни след подписването на окончателен протокол за приемане на извършените СРР, а останалите 1 % се освобождават в срок от 30 (тридесет) календарни дни след изтичането на гаранционния срок на извършените строителни работи.

**Чл. 27.**Гаранцията, която обезпечава авансово предоставените средства е под формата на парична сума, банкова гаранция или застраховка, която обезпечава изпълнението чрез покритие на отговорността на изпълнителя (посочва се видът на гаранцията) и се освобождава до 3 (три) дни след връщане или усвояване на аванса.

**VІIІ. ГАРАНЦИОННИ СРОКОВЕ**

**Чл. 28**. **(1)** Гаранционните срокове за изпълнените видовете строително- ремонтни работи е …… (…….) години, но не по-кратък от от предвидените от минималните гаранционни срокове, посочени в *Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.*

**(2)** Гаранционните срокове започват да текат от датата на подписване на Приемателно – предавателния протокол за обекта.

**IХ. САНКЦИИ И НЕУСТОЙКИ**

**Чл. 29**. При неизпълнение срока за строителство **ИЗПЪЛНИТЕЛЯТ** дължи неустойка в размер на 0.5 % от стойността на договорираното възнаграждение без ДДС за всеки просрочен ден, но не повече от 10 /десет/ процента от договорираното възнаграждение без ДДС.

**Чл. 30**. При виновно прекратяване на Договора от страна на ИЗПЪЛНИТЕЛЯ, същият дължи неустойка в размер на 15 % от общата стойност на договора без ДДС.

**Чл. 31**. При частично неизпълнение на договорираните строително-ремонтни работи от страна на ИЗПЪЛНИТЕЛЯ, същият дължи неустойка в размер на 15 % от стойността на неизпълнената част.

**Чл. 32.** За неустойкатапо чл. 29, чл. 30 и чл. 31 **ВЪЗЛОЖИТЕЛЯТ** се удовлетворява от гаранцията за добро изпълнение, а за горницата над нейния размер - по общия исков ред.

**Чл. 33**. При забава на **ВЪЗЛОЖИТЕЛЯ** да заплати дължимата сума по договора, той дължи неустойка в размер на 0.5 % на ден върху неиздължената сума без ДДС, но не повече от 10 %.

**Чл. 34.** При установяване на некачествено изпълнени видове работи, влагане на лошокачествени или нестандартни материали, установени с констативен протокол, **ВЪЗЛОЖИТЕЛЯТ** спира изпълнението им и не заплаща разходите за тях. **ИЗПЪЛНИТЕЛЯТ** възстановява за своя сметка некачествено изпълнените видове работи.

**Чл. 35.**Плащането на неустойки не освобождава **ИЗПЪЛНИТЕЛЯ** от търсене на отговорност за вреди.

**Х. ИЗМЕНЕНИЕ НА ДОГОВОРА**

Изменение на договора е допустимо по реда на чл.116 от ЗОП.

**ХI.  ПРЕКРАТЯВАНЕ НА ДОГОВОРА**

**Чл. 36**. Настоящият договор се прекратява:

**(1)** По взаимно съгласие между страните, изразено в писмена форма;

**(2)**При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

**(3)**С окончателното му изпълнение;

**(4)** При наличие на основание по чл. 118, ал. 1, т. 1-3 от Закона за обществените поръчки;

**(5)**Когато са настъпили съществени промени във финансирането на обществената поръчка предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати с писмено уведомление, веднага след настъпване на обстоятелствата.

**Чл. 37.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

**(1)**забави изпълнението на някое от задълженията си по договора с повече от 5 работни дни;

**(2)**не отстрани в разумен срок, определен от ВЪЗЛОЖИТЕЛЯ, констатирани недостатъци;

**(3)** не изпълни точно някое от задълженията си по договора;

**(4)**използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

**(5)**бъде обявен в несъстоятелност или когато е в производство по несъстоятелност или ликвидация.

**Чл. 38.**ВЪЗЛОЖИТЕЛЯТ може да прекрати договора едностранно с 14 –дневно /четиринадесет дневно/ предизвестие. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**Чл. 39.**Прекратяването на настоящия договор, независимо от причините, не освобождава **ИЗПЪЛНИТЕЛЯ** от гаранционните срокове за изпълнените строително - ремонтни работи.

**XII. ТЪЛКУВАНЕ И КОРЕСПОНДЕНЦИЯ**

**Чл. 40. (1)**Приложенията към договора са неразделна част от него и позоваването на „ДОГОВОРА“ включва и позоваване на тях.

**(2)** В случай на противоречие или несъответствие между клауза на „ДОГОВОРА“ и приложение към него, клаузите му имат предимство пред текста на приложението.

**(3)**Кореспонденцията между страните (документи, известия, откази и други съобщения) във връзка с изпълнението на този „ДОГОВОР“ се извършва в писмена форма на следните адреси:

**За ВЪЗЛОЖИТЕЛЯ:** **За ИЗПЪЛНИТЕЛЯ:**

|  |  |
| --- | --- |
| НВУ „Васил Левски”  …………………  бул. „България” № 76, гр. Велико Търново,  тел: ……..  факс: ……….  E-mail: [………](mailto:pur@nvu.bg)… |  |

**(4)** При промяна на адресите за кореспонденция, **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** и **обратно**, в срок до **3** (три) дни. При неизпълнение на това задължение ще се счита, че документи, известия, откази или други съобщения, изпратени писмено или по „E-mail“ на последно посочения адрес, са надлежно изпратени.

**(5)** Терминът **„дни”** се тълкува като **календарни дни**, освен ако изрично не е посочено, че са **работни.**

**ХІII. ОБЩИ УСЛОВИЯ**

**Чл. 41.** Всяка от страните по този договор се задължава да не разпространява информация за другата страна, станала й известна при или по повод на изпълнението на този договор.

**Чл. 42.**Никоя от страните по този договор няма право да прехвърля права и задължения на трети лица без писмено съгласие на другата страна.

**Чл. 43.** Страните по настоящия договор ще решават споровете, възникнали относно неизпълнението му по взаимно съгласие, а при непостигане на съгласие пред компетентния съд в гр. Велико Търново.

**Чл. 44**. Адресът и банковите сметки на **ИЗПЪЛНИТЕЛЯ** са следните:

Банка:

Банкова сметка:

Код:

Адрес на управление:

Адрес на кореспонденция:

Телефон и факс за контакти:

Лице за контакти:

Ако **ИЗПЪЛНИТЕЛЯТ** промени посочените данни, без да уведоми **ВЪЗЛОЖИТЕЛЯ,** последният не отговаря за неполучени съобщения, призовки и други подобни**.**

**Чл. 45.** Настоящият договор влиза в сила от датата на подписването му.

Настоящият договор се състави в 3(три) еднообразни екземпляра, по един за изпълнителя и два за възложителя.

**Приложение към договора:**

1. Приложение №1 – Ценово предложение.
2. Приложение № 2 – Техническо предложение.

**Д О Г О В А Р Я Щ И:**

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| ” | …………….. |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
| …………………. | …………………….. |
| Началник на отделение „Финанси” |  |
| \_\_\_\_\_\_\_\_\_\_\_\_\_\_\_\_\_\_\_\_ |  |
| ………………………. |  |

Изготвил проекта на договора.

………………………………….

Съгласувал: